
PROIECT DE HOTĂRÂRE
 privind modificarea şi completarea HCLMT nr. 162/10.05.2016, modificată prin HCLMT nr. 72/21.02.2017, privind delegarea gestiunii, prin atribuire directă, a serviciului  ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”,  precum şi aprobarea Caietului de sarcini, Regulamentului de organizare şi funcţionare a serviciului si Contractului de delegare a gestiunii
 Consiliul Local al Municipiului Timişoara
Având în vedere Expunerea de motive nr. SC2017-            /          .2017, privind oportunitatea proiectului de hotărâre  a Primarului Municipiului Timișoara- domnul Nicolae Robu;
Având în vedere Raportul de specialitate nr. SC2017-          /           .2017, întocmit de Direcţia Edilitară;
Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor, Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;
Având în vedere adresa nr. 5124/13.09.2017 a SC Drumuri Municipale Timişoara SA şi adresa nr. IF2017-077594/09.10.2017 a Direcţiei Fiscale a Municipiului Timişoara; 
Având în vedere finalizarea proiectului ,,Trafic management şi supraveghere video”;
Având în vedere prevederile HCLMT nr. 162/10.05.2016 privind delegarea gestiunii, prin atribuire directă, a serviciului  ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”,  precum şi aprobarea Caietului de sarcini, Regulamentului de organizare şi funcţionare a serviciului si Contractului de delegare a gestiunii, modificată prin HCLMT nr. 72/21.02.2017;
Având în vedere prevederile HCLMT nr. 444/12.09.2014 privind aprobarea Regulamentului privind desfăşurarea licitaţiilor organizate pentru închirierea bunurilor aflate în proprietatea publică sau privată a Municipiului Timisoara, aprobarea modelului cadru a contractului de concesiune si incheierea de acte aditionale la contractele de inchiriere aflate in derulare;
	În conformitate cu prevederile O.U.G. nr. 195/2002 privind circulaţia pe drumurile publice, modificată şi completată, precum şi prevederile Regulamentului de aplicare a Ordonantei de urgenta a Guvernului nr. 195/2002 privind circulatia pe drumurile publice aprobat prin H.G. nr. 1391/2006;
	Având în vedere prevederile O.G. nr. 71/2002 privind organizarea si functionarea serviciilor publice de administrare a domeniului public si privat de interes local şi prevederile Reglementarilor-cadru de aplicare a Ordonantei Guvernului nr. 71/2002 privind organizarea si functionarea serviciilor publice de administrare a domeniului public si privat de interes local, aprobate prin H.G. nr. 955/2004;
	Conform prevederilor  art. 3 alin. (1) şi (2) din Legea nr. 51/2006 privind serviciile comunitare de utilitati publice;
	În conformitate cu prevederile art. 36 alin (1) şi (2) lit. d) şi alin. (6), lit. a), pct. 19 din Legea nr. 215/2001, privind administratia publică locală, modificată şi completată;
	În temeiul art. 45 din Legea nr. 215/2001 privind administraţia publică locală, republicată şi modificată;
H O T Ă R Ă Ş T E :
Art. 1: Se aprobă modificarea şi completarea Contractului privind delegarea de gestiune nr. SC2016-12094/26.05.2016  aprobat prin HCLMT nr. 162/10.05.2016, modificată prin HCLMT nr. 72/21.02.2017,  conform  actului  adiţional nr. 1 care face intergrantă din prezenta hotărâre.
Art. 2: Se aprobă modificarea şi completarea Anexei 4 aprobată prin art. 5 din HCLMT nr. 162/10.05.2016, modificată prin HCLMT nr. 72/21.02.2017, conform Anexei care face parte intergrantă din prezenta hotărâre.
Art. 3:  Cu aducerea la îndeplinire a prezentei hotărâri se încredinţează Direcţia Edilitară din cadrul Primăriei Municipiului Timişoara şi SC Drumuri Municipale Timișoara SA.
Art. 4: Prezenta hotărâre se comunică:
	- Instituţiei Prefectului - Judeţul Timiş;
	- Primarului Municipiului Timişoara;
	- Serviciului Juridic;
	- Direcţiei Economice;
	- Direcţiei Clădiri, Terenuri şi Dotări Diverse;
	- Direcţiei Tehnice;
	- Direcţiei Urbanism;
	- Direcţiei de Mediu;
	- Direcţiei Comunicare;
	- Direciei Dezvoltare;
	- Direcţiei Poliţia Locală;
	- Compartimentului  Control; 
	- Biroului  Managementul  Calităţii; 
	- Biroului  Audit;
	- SC Drumuri Municipale Timișoara SA;
	- Mass- media locală.
	 Preşedinte de şedinţă,
 Consilier  	
	



